જે બેન્ક ખાતાંઓ દ્વારા એનજીઓ વિદેશી ભંડોળ મેળવે છે તે બેન્કોને પણ સરકાર તરફથી કેટલાક આદેશ આપવામાં આવ્યા છે. એનજીઓને મળનારાં વિદેશી ભંડોળ અને તેના ઉપયોગની માહિતી જે-તે બેન્કે ૪૮ કલાકની અંદર સરકારને આપવાની રહેશે. એફઆરસીએની પરવાનગી ન હોય તેવા એનજીઓનાં ખાતાંમાં વિદેશી ભંડોળ આવે તો તેના ૩૦ દિવસની અંદર જે-તે બેન્કે સરકારને જાણ કરવાની રહેશે. ખર્ચના વિવિધ પુરાવાઓ અને આપેલા પુરાવાઓ સાચા છે તેવી બાંહેધરી બેન્કે એનજીઓ પાસેથી મેળવવાની રહેશે. કોઈ એનજીઓ રૂપિયા એક કરોડથી વધારેનું ભંડોળ મેળવે તો તેની વિગતો બેન્કે ૩૦ દિવસની અંદરે સરકારને પહોંચાડવી.